Document ID: 31994R0895

ΚΑΝΟΝΙΣΜΟΣ (ΕΚ) αριθ. 895/94 ΤΗΣ ΕΠΙΤΡΟΠΗΣ της 22ας Απριλίου 1994 για την τροποποίηση του κανονισμού (ΕΟΚ) αριθ. 3597/90 σχετικά με τους κανόνες λογιστικής καταχώρησης για τα μέτρα παρέμβασης που συνεπάγεται η αγορά, η αποθεματοποίηση και η πώληση γεωργικών προϊόντων από τους οργανισμούς παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3492/90 του Συμβουλίου της 27ης Νοεμβρίου 1990 περί των στοιχείων που λαμβάνονται υπόψη στους ετήσιους λογαριασμούς για τη χρηματοδότηση των μέτρων παρέμβασης με τη μορφή δημόσιας αποθεματοποίησης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων (1), και ιδίως το άρθρο 8,
Εκτιμώντας:
ότι ο κανονισμός (ΕΟΚ) αριθ. 3597/90 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. (ΕΟΚ) αριθ. 2136/93 (3), θέσπισε τους κανόνες λογιστικής καταχώρησης για τα μέτρα παρέμβασης που συνεπάγεται η αγορά, η αποθεματοποίηση και η πώληση γεωργικών προϊόντων από τους οργανισμούς παρέμβασης 7
ότι το άρθρο 2 παράγραφος 5 τελευταία περίπτωση του κανονισμού (ΕΟΚ) αριθ. 3597/90 προβλέπει τη χρησιμοποίηση συντελεστού ο οποίος καθορίζεται κάθε τρίμηνο για την αξιολόγηση ορισμένων ελλειπουσών ποσοτήτων 7 ότι πρέπει να καθοριστεί η ημερομηνία κατά την οποία αρχίζει το πρώτο τρίμηνο που θα ληφθεί υπόψη για κάθε οικονομικό έτος 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του ΕΓΤΠΕ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφος 5 τελευταία περίπτωση του κανονισμού (ΕΟΚ) αριθ. 3597/90 προστίθεται το ακόλουθο κείμενο:
«Από το οικονομικό έτος 1994 η ημερομηνία ενάρξεως του πρώτου τριμήνου είναι εκείνη της ενάρξεως του οικονομικού έτους.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Οκτωβρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Απριλίου 1994.

Labels: 3
4
15
6